Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A biztosok kezdeményezéseit, ajánlásait az érintettek általában elfogadták. Az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet 2002 szeptemberében ugyan
Paragraph Index: 67

A biztosok kezdeményezéseit, ajánlásait az érintettek általában elfogadták. Az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet 2002 szeptemberében ugyan több pontban módosult, azonban az átfogó vizsgálatban tett megállapításokat változatlan formában fenntartva az országgyûlési biztos további jogszabályi változtatásokat tart szükségesnek a lakosság alkotmányos jogainak fokozottabb védelme érdekében. 3.13.1. Telepengedélyezéssel kapcsolatos ügyek 2002-ben közel 20 telepengedélyhez kötött zajos, bûzös tevékenységgel kapcsolatos panasz érkezett, és további 5, az elõzõ beszámolási idõszakról áthúzódó panasz várt kivizsgálásra. A panaszok közül többen fellebbezési eljárás volt folyamatban, vagy már bírósági szakba került az ügy, illetõleg az ügymenetrõl kértek a beadványt tevõk felvilágosítást. Ezekben az ügyekben hatáskör hiányában a kérelmeket elutasítottuk, illetõleg részletesen tájékoztattuk a kérelmezõt a jogszabály tartalmáról és az ügyintézés menetérõl. A vizsgált ügyekben, az elõzõ évekhez hasonlóan, a panaszosok elsõsorban az állampolgári bejelentések alapján indult eljárások elhúzódását sérelmezték, illetõleg, hogy a jegyzõk nem döntöttek érdemben a kérelmekben. Így az országgyûlési biztos elsõsorban a tulajdonhoz, továbbá a jogorvoslathoz való jogra figyelemmel vizsgálta a panaszokat. Ezek során az országgyûlési biztos megállapította, hogy visszásságot okozott a jegyzõ, miután a zajos tevékenységgel kapcsolatos bejelentésre nem folytatta le a szükséges eljárást (OBH 2330/2000.). Az elõzõ években vizsgált panaszok alapján tett kezdeményezéseket a megszólított jegyzõk különbözõ módon

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes